Predkladacia správa

	Materiál pod názvom „Správa o výkone práv akcionára v akciových spoločnostiach so 100 % majetkovou účasťou štátu“ sa predkladá na základe uznesenia vlády č. 396 zo dňa 17. apríla 2002, ktorým vlády SR schválila „Návrh vzorových stanov akciovej spoločnosti so 100% majetovou účaťou štátu“. 

	V zmysle citovaného uznesenia vlády sa má takýto materiál predkladať každoročne k 30. septembru kalendárneho roka, pričom prvýkrát k 31. júlu 2002.

Materiál sa týka troch spoločnosti a to: Slovenská konsolidačná, a. s., Slovenská záručná a rozvojová banka, a. s. a TIPOS, národná lotériová spoločnosť, a. s..

Predkladaný materiál obsahuje informáciu o priebehu valných zhromaždení týchto společnosti, o výsledkoch hospodárenia a o smerovaní budúceho vývoja týchto spoločností.

Predmetný materiál má informatívny charakter a neobsahuje žiadne skutočnosti, ktoré by mali nejaký dopad na verejné financie, obyvateľov, hospodárenie podnikateľskej sféry a iných právnických osôb, na životné prostredie a zamestnanosť.